

**TAPA VALLA 2020. AASTA EELARVE**

**EELNÕU SELETUSKIRI**

**1.Sissejuhatus**

Tapa valla 2020.aasta eelarve koostamisel on lähtutud kohaliku omavalitsuse üksuse finantsjuhtimise seadusest, kohaliku omavalitsuse korralduse seadusest, Tapa valla põhimäärusest, Tapa valla finantsjuhtimise korrast, Tapa vallavolikogu 2019 aasta määruse eelnõust „Tapa valla arengukava ja eelarvestrateegia kinnitamine“, milles vaadatakse üle Tapa valla arengukava perioodil 2018-2025 ja Tapa valla eelarvestrateegia 2019-2023 ning valdkondlikest normatiivaktidest. Eelarve tulude planeerimisel on arvestatud majanduse hetkeolukorda ja majandusprognoose 2020. aastaks. Valla eelarve koostamisel on olulisteks lähteandmeteks tööhõive prognoosid, keskmise palga ja sealt tulenevalt tulumaksu kasvu prognoosid, samuti riigieelarvest eraldatavad tasandus- ja toetusfondi summad.

* 1. **Eelarve prioriteedid**

Tapa valla 2020.a eelarve prioriteedid tulenevad Tapa vallavolikogu määruse eelnõust, milles on kavandatud Tapa valla arengukava 2018-2025, Tapa valla eelarvestrateegia 2019-2023 ning on järgmised:

* Arengukavas ja eelarvestrateegias ettenähtud investeeringute finantseerimine.
* Muudatuste finantseerimine. Juhtimisstruktuuri kaasajastamine, valla kultuuri-ja spordiasutuste tegevuste ümberkorraldamine.
* Tapa valla spordikooli ja Tapa Muusika-ja kunstikooli jätkuv arendamine.
* Suurenenud sotsiaaltoetuste määrade finantseerimine.
* Õpetajate palga kasvu finantseerimine.
* Keskkonnakaitse ja heakorra tagamine vallakodanikele.

**2. Tulud**

Tapa valla 2020.a eelarve kogutulud on 18 216 235 eurot. Finantseerimistehinguid kavandatakse 2 178 900 eurot (vt tabel 1).

**Tabel 1 Kogutulud (eurot)**

|  |  |
| --- | --- |
| Tulude eelarve kokku | 18 216 235 |
| FINANTSEERIMISTEHINGUD | 2 178 900 |
| Muutus kassas (kassajääk) | 0 |
| Antud laenude tagasimaksed muudelt residentidelt | 72 900 |
| Laenude võtmine muudelt residentidelt | 2 106 000 |
| KOKKU TULUD | 16 037 335 |
| Füüsilise isiku tulumaks | 8 229 076 |
| Maamaks | 282 000 |
| Riigilõivud | 10 000 |
| Rajatiste ja hoonete müük | 15 000 |
| Üleriigilise tähtsusega maardlate kaevandamisõiguse tasu | 5 000 |
| Kaevandamisõiguse tasu | 50 000 |
| Laekumine vee erikasutusest | 24 000 |
| Intressitulud laenudelt | 2 400 |
| KOKKU TULUD TEGEVUSALADELT | 7 419 859 |
| Teede ja tänavate sulgemise maks | 400 |
| Kaupade ja teenuste müük | 1 045 594 |
| Toetused | 6 373 865 |

Põhitegevuse tuludeks on planeeritud 16 009 935 eurot. Maksutulud moodustavad üle poole ehk 53,16% (8 511 476 eur) põhitegevuse tuludest, sh tulumaks 51,40 % (8 229 076 eur) ja maamaks 1,76% (282 000 eur) ning muud maksutulud 0,002% (400 eur). Toetuseid tegevuskuludeks planeeritakse 6 363 865 eurot, mis moodustab 39,75 % eelarve põhitegevuse tuludest. Toetusfondi ei ole arvestatud haridustoetusi koolidele ja lasteaedadele ning vaid osaliselt huviharidusele, kuna pole teada riigieelarvest jaotatavad summad kohalike omavalitsuste lõikes. Tasandusfondi osakaaluks toetustest on 28,91 % (1 840 000 eur), toetusfondi osakaaluks 68,64% (4 368 249 eur) ja muude toetuste osakaaluks 2,45% (155 616 eur). Tulu kaupade ja teenuste müügist planeeritakse 1 055 594 eurot, mis moodustab 6,59% põhitegevuse tuludest. Muid tegevustulusid planeeritakse 79 000 eurot, mis moodustab 0,49% tuludest (vt joonis 1).

**Joonis 1. Põhitegevuse tulude osakaal eelarves**

Vaatamata valla rahvaarvu, sh tööealiste elanike osakaalu vähenemisele, on üksikisiku tulumaksu laekumine tänu palkade kasvule viimastel aastatel stabiilne (vt joonis 2). 2018.aastast kasvasid seoses osade riiklike ülesannete ületulekuga omavalitsustele toetusfondi eraldised. Tasandusfondi eraldised ja tulud valla poolt osutatavatelt teenustelt püsivad samal tasemel.

**Joonis 2. Põhitegevuse tulude dünaamika.**

**2.1 Maksutulud.** Tulumaksu laekumist planeeritakse 2020 aastal 8 229 076 eurot. Võrreldes 2019. aasta eeldatava laekumisega on kasvuks 6,3%. Kasvuprognoos põhineb jätkuval palgakasvu prognoosil. Maamaksu laekumise prognoosiks on 282 000 eurot, mis moodustab 1,76% põhitegevuse tuludest. Muud maksud (tänavate sulgemise maks) on marginaalse osakaaluga.

**2.2.Tulud kaupade ja teenuste müügist**

Prognoositav tulu kaupade ja teenuste müügist on 1 055 594 eurot, mis moodustab 6,6% valla põhitegevuse tuludest. Kaupade ja teenuste müük sisaldab riigilõive, tulu haridusasutuste majandustegevusest, tulu kultuuri ja kunstiasutuste majandustegevusest, tulu sotsiaalasutuste majandustegevusest, tulu elamu-ja kommunaalmajanduse tegevusest, tulu korrakaitseasutuse majandustegevusest, tulu üüri- ja renditulult, muu kaupade ja teenuste müügitulu. Loetletuist on suurema osatähtsusega laekumine haridusteenustelt (lasteaia ja õpilaskohad 418 646 eur), sotsiaalteenustelt (325 333 eur), kultuuri- ja vaba aja teenustelt (193 745 eur) ning elamu- ja kommunaalmajanduse teenustelt (74 000 eur).

**2.3.Saadavad toetused tegevuskuludeks**

Toetuseid planeeritakse Tapa valla 2020. a eelarves 6 363 865, mis moodustab 39,8% põhitegevuse tuludest. Toetused jagunevad tasandusfondiks, toetusfondiks ning muudeks toetusteks. Tasandusfondi vahendid on regionaalpoliitiline meede ning on ette nähtud riigipoolse toetusena omavalitsuste tulubaasi ühtlustamiseks. Tasandusfondi vahendid ei ole sihtotstarbelised. Tasandusfondi suuruseks planeeritakse 1 840 000 eurot.

Toetusfondi vahendid on mõeldud sihtotstarbeliseks kasutamiseks. 2020. a valla eelarves planeeritakse toetusfondi suuruseks 4 368 249 eurot. Toetusfond sisaldab üldhariduskoolide pidamiseks antavat toetust (2 965 498 eur), toetust laste ja noorte huvitegevuse arendamiseks valla huvikoolides (121 626 eur), vahendeid toimetulekutoetuse maksmiseks (149 000 eur), asendus- ja järelhoolduse teenuse osutamiseks (600 000 eur), matusetoetust (40 000 eur), raske ja sügava puudega laste kaitseks (40 000 eur), toetust rahvastikutoiminguteks (2125 eur) ja toetust kohalike teede korrashoiuks (450 000 eur) vt joonis 3. Toetusfondi vahendid on planeeritud arvestades eraldiste võimalike vähenemistega nagu leidis aset 2019 aastal, tegelik eraldus selgub peale riigieelarve vastuvõtmist. Valla eelarves täpsustatakse kõiki toetuse summasid lisaeelarvega. Ei ole arvestatud haridustoetuse, lasteaiaõpetajate palgatoetuse ning suurel määral huvitegevuse toetusega, mis kuuluvad jaotamisele erinevate allasutuste vahel.

Muud toetused tegevuskuludeks on valla 2020. a eelarves 155 616 eurot. Muud toetused sisaldavad toetust Kaitseministeeriumiga sõlmitud Heade kavatsuste kokkuleppe alusel (10 640 eur), toetust Tapa valla raamatukogudele kirjanduse soetamiseks (20 000 eur), koolipiima toetust (4 500 eur), toetust valla spordikooli treenerite töötasudeks (60 990 eur) ning erinevaid projektitoetusi noorsootöö osas (2 500 eur), Tapa Gümnaasiumile (4 500 eur), Tamsalu Gümnaasiumile (31 472 eur), muu hariduse osas ( 4 014 eur) ja koduteenuse toetamiseks VIROL-ilt ( 17 000 eur).

**Joonis 3 Toetusfondi jaotus**

**2.4.Muud tegevustulud**

Muude tegevustuludena (79 000 eur) planeeritakse eelarves laekumisi kaevandusõiguse tasudelt (55 000 eur) ja vee erikasutuselt ( 24 000 eur).

**3.Kulud**

Tapa valla 2020.a eelarve kogukuludeks on planeeritud 18 216 235 eurot. Tegevuskuludeks planeeritakse 17 133 929 eurot ja finantseerimistehinguteks 1 082 306 eurot (vt tabel 2).

**Tabel 2 Kogukulud**

|  |  |
| --- | --- |
| KOKKU KULUD | 18 216 235 |
| FINANTSEERIMISTEHINGUD | 1 082 306 |
| Kohustuste vähenemine | 1 082 306 |
| Võetud laenude tagasimaksmine muudele residentidele | 1 082 306 |
| KOKKU KULUD TEGEVUSALADELT | 17 133 929 |
| Materiaalsete ja immat. põhivarade soetam ja renov | 2 310 000 |
| Personalikulud | 9 272 891 |
| Majandamiskulud | 4 706 408 |
| Eraldised | 687 657 |
| Muud kulud | 156 973 |
| sh. reservfond | 79 807 |
| intress | 76 766 |
| muud | 400 |

Põhitegevuse kulud on 14 727 163 eurot. Majandusliku sisu järgi jagunevad kulud „antavad toetused tegevuskuludeks“ (liikmemaksud, sotsiaaltoetused, toetused kultuuri- ja spordiseltsidele, tervishoiule , noorsootööle jms) ja muudeks tegevuskuludeks (personali- majandamis- ja muud kulud). Antavate toetuste osakaal valla eelarve põhitegevuse kuludes on 4,5% ja muude tegevuskulude osakaal 95,5%.

Personalikulud moodustavad 65,9% , majandamiskulud 33,5% ja muud kulud 0,6% muudest tegevuskuludest (vt joonis 4).

**Joonis 4 Põhitegevuse kulud majandusliku sisu järgi**

Eelarve kulud jagunevad valdkondlikult üheksaks. 2020.a eelarves on kogukuludest (koos investeeringutega) suurima osakaaluga valdkonnaks haridus 49,6%-ga, järgnevad vaba aeg, kultuur ja religioon 17,6%-ga, sotsiaalne kaitse 12%-ga, majandus 7,5%-ga, üldised valitsussektori teenused 6,7%-ga, elamu- ja kommunaalmajandus 5,1%-ga, keskkonnakaitse 1,0%-ga,tervishoid 0,3%-ga ja avalik kord 0,2%-ga (vt joonis 5).

**Joonis 5 Põhitegevuse kulude valdkondlik osakaal**

**3.1.Üldised valitsussektori teenused**

Üldistele valitsussektori teenustele planeeritakse 2020 a eelarves 1 154 926 eurot (vt tabel 3). Valdava osa valdkonna kuludest moodustab teenistujate ja töötajate palgakulu. Reservfondi suuruseks on 79 807 eurot.

**Tabel 3 Valitsussektori kulud**

|  |  |
| --- | --- |
| 01111 Vallavolikogu | 86 238 |
| 01112 Vallavalitsus | 876 715 |
| 01114 Reservfond | 79 807 |
| 01600 Muud üldised valitsussektori kulud | 35 400 |
| 01700 Valitsussektori võla teenindamine | 76 766 |

**3.2.Avalik kord ja julgeolek**

Valdkonna kuludeks planeeritakse 30 170 eurot. Kulud sisaldavad Tamsalu päästekomando tegevust, avaliku ruumi valvekulusid (valvekaamerate rent) ning abipolitseinike tegevustoetust (vt tabel 4).

**Tabel 4 Avaliku korra ja julgeoleku kulud**

|  |  |
| --- | --- |
| 03200 Päästeteenused | 13 720 |
| 03600 Muud avalik kord | 16 450 |

**3.3.Majandus**

Majandusvaldkonna kuludeks planeeritakse 1 292 864 eurot. Siin kajastatakse kulusid valla teede ja tänavate korrashoiuks ja remondiks, ettevõtlustoetuseks, ühistranspordi korralduseks (Tapa bussijaama hoonestusõiguse tasu, Harjumaa ühistranspordi keskuse liikmemaks), valdkonna personalikuludeks, turismi arenduseks, elektrikäidu korraldamiseks ning muudeks üldmajanduslikeks projektideks (valla üldplaneering, kesklinna rekonstrueerimise projekt, kaasav eelarve). Valdkonna suurim kulu on jätkuvalt seotud valla teedega, kuhu planeeritakse 776 000 eurot, millest 500 000 eurot moodustab investeering (vt tabel 5).

**Tabel 5 Majanduse kulud**

|  |  |
| --- | --- |
| 04120 Ettevõtlustoetus | 5 000 |
| 04210 Põllumajandus | 3 150 |
| 04350 Elektrienergia, vallasutuste ühine käiduleping | 13 680 |
| 04510 Maanteetransport | 776 000 |
| 04512 Ühistranspordi korraldus | 40 297 |
| 04730 Turism | 750 |
| 04740 Üldmajanduslikud arendusprojektid | 230 000 |
| 04900 Majanduse haldamine | 223 987 |

**3.4.Keskonnakaitse**

Keskkonnakaitse kulud moodustavad valla eelarves 177 068 eurot. Keskkonnakaitse kulude all kajastatakse Tamsalu ja Tapa jäätmejaama kulusid, prügivedu, maastike hooldust ja korrastamist. Kulude kasv on seotud uute kehtima hakkavate jäätmekäitluskuludega (vt tabel 6).

**Tabel 6 Keskkonnakaitse kulud**

|  |  |
| --- | --- |
| 05100 Jäätmekäitlus (sh prügivedu) | 115 568 |
| 05400 Maastiku kaitse, haljastus | 61 500 |

**3.5.Elamu- ja kommunaalmajandus**

Elamu- ja kommunaalmajanduse kulusid on planeeritud 867 663 eurot. Siin kajastatakse kulusid valla elamufondile, veevarustuse parendamiseks (veevedu Savalduma piirkonda ja hajaasustuse programmi toetuseks), valla asulate tänavavalgustuse korrashoiuks ja elektrikuluks, Tapa Vallahoolduse kuludeks, Jäneda lossi halduskuludeks, valla kalmistute korrashoiuks, hulkuvate loomadega seotud tegevusteks ja avaliku sauna tegevuskulude toetuseks (vt tabel 7).

**Tabel 7 Elamu- ja kommunaalmajanduse kulud**

|  |  |
| --- | --- |
| 06100 Elamumajanduse arendamine | 88 600 |
| 06300 Veevarustus | 25 600 |
| 06400 Tänavavalgustus | 181 688 |
| 066052 Jäneda loss | 20 300 |
| 066053 Kalmistud | 20 800 |
| 066054 Hulkuvate loomadega seotud tegevus | 16 500 |
| 066055 Saunad | 767 |
| 066057 Tapa Vallahooldus | 513 408 |

**3.6.Tervishoid**

Tervishoiu kuludeks on planeeritud 50 977 eurot. Valdkonnas kajastatakse Vajangu velskripunti majandamiskulusid, toetust perearstidele, Rakvere Haigla liikmemaks ja osalustasu voodipäevade alusel (vt tabel 8).

**Tabel 8 Tervishoiu kulud**

|  |  |
| --- | --- |
| 07210 Üldmeditsiiniteenused | 15 000 |
| 07310 Üldhaigla teenused Rakvere Haigla | 35 977 |

**3.7.Vaba aeg, kultuur ja religioon**

Kulusid vabale ajale, kultuurile ja religioonile planeeritakse 3 009 045 eurot, millest on investeeringutena 1 050 000 eurot Tamsalu kultuurimaja rekonstrueerimiseks ja Tapa Skatepargi rajamiseks 100 000 eurot. Valdkonnas kajastuvad kulud spordiasutuste ja -rajatiste (Tapa, Tamsalu, Jäneda spordihooned, välisrajad ja väljakud, mis on ühendatud ühtseks Tapa Valla Spordikeskuseks) haldamiseks, toetused spordiklubidele ja organisatsioonidele, samuti kulud Tapa valla spordikooli ülalpidamiseks, puhkeparkide hoolduseks (sealhulgas ühe laste mänguväljaku rajamiseks), valla noortekeskuste (Tapa, Tamsalu ja Vajangu) tegevuste toetuseks, vaba aja tegevuste toetuseks, valla raamatukogu, sh haruraamatukogude halduskulude katmiseks, valla kultuurihoonete (Tapa kultuurikoda, Tamsalu ja Lehtse kultuurimaja, mis on viidud ühise tegevusala Rahvakultuur alla), munitsipaalmuuseumite (Tapa muuseum, Porkuni Paemuuseum, mis on koondatud tegevusala Muuseumid alla) halduskuludeks. Rahvakultuuri ja muuseumide eraldi kajastamise nõude on kehtestanud Rahandusministeerium, mis ei ole aga takistuseks ühtsele juhtimisele. Lisaks on valdkonnas kulud kirjastamisteenusteks (valla ajalehe kujundamine, toimetamine, kirjastamine ja kojukanne) ning muudeks religiooni- ja ühiskonnateenusteks (tegevustoetus kogudustele) vt tabel 9.

**Tabel 9 Vaba aja, kultuuri ja religiooni kulud**

|  |  |
| --- | --- |
| 081021 Tapa Valla Spordikeskus Alates 2020 | 607 905 |
| 081024 Toetused spordiklubidele-ja organisatsioonidele | 30 000 |
| 081026 Tapa valla spordikool | 272 505 |
| 08103 Puhkepargid | 19 000 |
| 08107 Tapa valla noorsootöö | 84 859 |
| 08109 Vaba aja tegevused | 48 860 |
| 08201 Tapa Valla Raamatukogu | 389 809 |
| 08202 Rahvakultuur | 1 478 197 |
| 08203 Muuseumid | 44 660 |
| 08300 Kirjastamisteenused | 28 000 |
| 08400 Religiooni- ja muud ühiskonnateenused | 5 250 |

**3.8.Haridus**

Valla eelarvest on planeeritud haridusele 8 497 200 eurot (vt tabel 10), millest 450 000 eurot investeeringuteks, sh 300 000 eur Jäneda kooli rekonstrueerimiseks ja 150 000 eur Tapa muusika- ja kunstikooli hoone renoveerimiseks. Valdkonna kuludes kajastuvad valla lasteaedade (Tamsalu lasteaed Krõll, Tapa linna lasteaiad Vikerkaar ja Pisipõnn) halduskulud, lasteaia- ja õpilaskohad teistele omavalitsustele, laste päevahoiuteenusteks, valla üldhariduskoolide (Tapa ja Tamsalu Gümnaasium, Jäneda, Lehtse, Tapa vene ja Vajangu põhikoolid), Tapa muusika- ja kunstikooli halduskulud, huvikooli õpilaskohad teistele omavalitsustele, kulutused koolitranspordile ja koolitoidule ning muu haridus (õpetajate ja õpilaste tunnustamine, stipendiumid).

**Tabel 10 Hariduse kulud**

|  |  |
| --- | --- |
| 091101 Lasteaed Pisipõnn | 935 557 |
| 091102 Lasteaed Vikerkaar | 407 250 |
| 091103 Tamsalu Lasteaed | 865 624 |
| 091104 Vajangu Põhikool-lasteaiaõpetajad | 55 674 |
| 091105 Lasteaiakohad | 65 000 |
| 091106 Laste päevahoiuteenus | 22 680 |
| 091107 Jäneda Kool lasteaiarühm | 62 659 |
| 091108 Lehtse Kool lasteaiarühm | 85 185 |
| 092121 Jäneda Kool | 686 876 |
| 092122 Lehtse Kool | 294 995 |
| 092123 Tapa Gümnaasium | 1 516 613 |
| 092124 Tapa Vene Põhikool | 699 318 |
| 092125 Tamsalu gümnaasium | 1 136 279 |
| 092126 Vajangu Põhikool | 145 835 |
| 092129 Õpilaskohad | 155 000 |
| 092131 TG gümnaasiumiõpetajad | 288 425 |
| 092132 Tamsalu gümnaasiumiõpetajad | 118 464 |
| 095101 Tapa Muusika- ja Kunstikool | 551 519 |
| 095102 Huvikool õpilaskohad | 12 000 |
| 09600 Koolitransport | 97 500 |
| 09601 Koolitoit | 247 983 |
| 09602 Õpilaskodu | 600 |
| 09800 Muu haridus, sh hariduse haldus | 46 164 |

**3.9.Sotsiaalne kaitse**

Sotsiaalse kaitse kulusid planeeritakse eelarvesse 2 054 016 eurot. Valdkonna kuludes sisalduvad eraldised puuetega inimeste sotsiaalhoolekandeasutustele, raske ja sügava puudega laste kaitsele, puuetega inimeste hooldajatoetusele, valla hoolekandeasutuste (Tapa ja Sääse hooldekodu) ülalpidamiseks, hoolekandeteenuste ostmisele teistelt hoolekandeasutustelt, koduteenuste osutamiseks, asendus- ja järelhooldusteenuse (lastekodu kohad) ostmiseks, muudeks perede ja laste sotsiaalse kaitse kuludeks (sünnitoetus, ranitsatoetus, matusetoetus, isiklik abistaja ja tugiisik), eluasemeteenuste osutamiseks sotsiaalsetele riskirühmadele (sotsiaalkorterid), riikliku toimetulekutoetuse maksmiseks, muu sotsiaalsete riskirühmade kaitseks (ühekordsed sotsiaaltoetused) ja sotsiaalse kaitse haldamiseks (vt tabel 11).

**Tabel 11 Sotsiaalse kaitse kulud**

|  |  |
| --- | --- |
| 10120 Puuetega inimeste sotsiaalhoolekandeasutused | 4 200 |
| 101211 Raske ja sügava puudega laste kaitse | 55 000 |
| 101212 Puuetega inimeste hooldajatoetus | 106 050 |
| 102001 Tapa Hooldekodu | 183 922 |
| 102002 Sääse Hooldekodu | 203 372 |
| 102003 Muud hooldekodud | 185 700 |
| 102011 Koduteenus | 122 709 |
| 102012 Muu eakate sotsiaalne kaitse | 10 700 |
| 10400 Asendus- ja järelhooldus | 600 000 |
| 104021 Muu perekondade ja laste sotsiaalne kaitse | 183 599 |
| 10701 Riiklik toimetulekutoetus | 149 000 |
| 10702 Muu sotsiaalsete riskirühmade kaitse | 29 000 |
| 10900 Muu sotsiaalne kaitse, sh sotsiaalse kaitse haldus | 220 764 |

**4.Investeerimistegevus**

2020.aasta Tapa valla eelarves moodustab investeerimistegevus 2 306 466 eurot (vt tabel 12).

**Tabel 12 Investeerimistegevus**

|  |  |
| --- | --- |
| **Investeerimistegevus kokku** | **-2 306 466** |
| Põhivara müük (+) | 15 000 |
| Põhivara soetus (-) | -2 310 000 |
| *sh projektide omaosalus* | -2 310 000 |
| Põhivara soetuseks saadav sihtfinantseerimine (+) | 10 000 |
| Põhivara soetuseks antav sihtfinantseerimine (-) | -20 000 |
| Tagasilaekuvad laenud (+) | 72 900 |
| Finantstulud (+) | 2 400 |
| Finantskulud (-) | -76 766 |

Investeeringute planeerimisel on aluseks Tapa valla arengukava 2018 – 2025 ja Tapa valla eelarvestrateegia eelnõu 2019 – 2023 (vt tabel 13).

**Tabel 13 Investeeringud**

|  |  |
| --- | --- |
| **Investeeringuprojektid** | **2020 eelarve** |
| Maanteetransport | 500 000 |
| Kaasav eelarve | 20 000 |
| Tapa keskväljaku projekteerimine | 190 000 |
| Tapa Skatepark | 100 000 |
| Tamsalu Kultuurimaja renoveerimine | 1 050 000 |
| Jäneda Kooli renoveerimine | 300 000 |
| Tapa Muusika-ja kunstikooli hoone renoveerimine | 150 000 |
| **KÕIK KOKKU** | **2 310 000** |
| *sh muude vahendite arvelt (omaosalus)* | 2 310 000 |

Investeeringuid on kavandatud 2 310 000 euro ulatuses omatulude ja laenuvahendite arvelt.

**5. Finantseerimistegevus**

Kavandatud investeeringute finantseerimiseks planeeritakse võtta laenu 2 106 000 eurot. Võetud laenude tagasimakseteks planeeritakse 1 082 306 eurot. Kassa jäägi muutust ei planeerita (vt tabel 14).

**Tabel 14 Finantseerimistegevus**

|  |  |
| --- | --- |
| **Finantseerimistegevus** | **1 023 694** |
| Kohustuste võtmine (+) | 2 106 000 |
| Kohustuste tasumine (-) | -1 082 306 |
| **Likviidsete varade muutus (+ suurenemine, - vähenemine)** | 0 |

Kavandatava laenu võtmisel on eeldatav valla netovõlakoormus 2020 a lõpuks 50,3% (vt tabel 15)

**Tabel 15 Netovõlakoormus**

|  |  |
| --- | --- |
| Netovõlakoormus (eurodes) | 8 053 149 |
| Netovõlakoormus (%) | 50,3% |
| Netovõlakoormuse ülemmäär (eurodes) | 9 605 961 |
| Netovõlakoormuse ülemmäär (%) | 60,0% |
| Vaba netovõlakoormus (eurodes) | 1 552 812 |